home

media type="custom" key="8348152"media type="custom" key="8348154" **(Proiect POSDRU 3/1.3/S/7) - Instruire in societatea cunoasterii ** = GRUPA 3 **// (formator Emilia Păuşan) // curs Intel Teach ** =

**Au fost validate conturile pe portal!**

media type="custom" key="8348132"

**Descrierea proiectului**

Programul de formare continuă „Intel®Teach - Instruirea în societatea cunoaşterii” este un program validat prin implementarea la nivel mondial, destinat dezvoltării profesionale, care vine în sprijinul cadrelor didactice în vederea îmbunătăţirii procesului de predare - învăţare în secolul XXI prin utilizarea eficientă a tehnologiei. „Intel®Teach - Instruirea în societatea cunoaşterii” este un program de perfecţionare care a atins în prezent cifra de peste 7 milioane de cadre didactice instruite în 60 de ţări şi are ca scop pregătirea acestora pentru integrarea eficientă a noilor tehnologii în activitatea didactică. Profesorii învaţă de la alţi profesori cum, când şi unde să introducă tehnologia în planul de lecţie, punând accentul pe dezvoltarea capacităţilor cognitive de nivel superior ale elevilor. Pentru aceasta, profesorii utilizează noi abordări în crearea de instrumente de evaluare şi de lecţii care să răspundă obiectivelor educaţionale şi standardelor naţionale.

**Obiectivul general al proiectului / Scopul proiectului**
Obiectivul general al proiectului “Instruirea în societatea cunoaşterii” este formarea profesională a formatorilor - profesori Master pentru cursul „Instruirea în societatea cunoaşterii”, în vederea dezvoltării unei instruiri profesionale continue de calitate şi îmbunătăţirea calificării capitalului uman din educaţie. Acest obiectiv se aliniază cerinţelor Planului Naţional de Dezvoltare 2007-2013 (PND), aprobat de Guvern, care promovează dezvoltarea socio-economică a României, bazată pe cunoaştere, în conformitate cu Politica de Coeziune a Uniunii Europene şi ale POS DRU - prin corelarea educaţiei şi a învăţării pe tot parcursul vieţii cu piaţa muncii şi asigurarea de oportunităţi pentru participarea viitoare pe o piaţă a muncii modernă, flexibilă şi inclusivă. Obiectivul general al POS DRU îl constituie dezvoltarea capitalului uman şi creşterea competitivităţii, prin corelarea educaţiei şi învăţării pe tot parcursul vieţii cu piaţa muncii şi asigurarea de oportunităţi sporite pentru participarea viitoare pe o piaţă a muncii modernă, flexibilă şi inclusivă a 1.650.000 de persoane. Scopul proiectului este dezvoltarea şi îmbunătăţirea programelor de formare iniţială şi continuă a personalului didactic. Proiectul se centreaza pe ideea de a ajuta cadrele didactice să integreze noua tehnologie în procesul de educaţie, pentru a dezvolta competenţele de gândire şi învăţare ale elevilor. Profesorii participanţi vor dobândi la absolvirea programului de formare continuă noi informaţii şi resurse pentru a promova folosirea eficientă a tehnologiei la clasă. Proiectul „Instruirea în societatea cunoaşterii” îşi propune să formeze 3000 de formatori, la nivelul a 3000 de unităţi de învăţământ româneşti, cu scopul de a dezvolta o divizie de profesori Master constituiţi într-o echipă a formatorilor la nivel naţional. Ulterior derulării proiectului, aceşti profesori Master pot instrui grupe de cadre didactice în sesiuni de formare continuă, derulate la nivelul unităţilor şcolare de provenienţă.

Obiectivele specifice ale proiectului
Obiectivele specifice principale ale proiectului POSDRU 3/1.3/S/7 „Instruirea în societatea cunoaşterii” sunt următoarele:
 * 1) formarea şi certificarea a 3000 de formatori-profesori Master în vederea dezvoltării implementării cursului „Instruirea în societatea cunoaşterii” la nivel naţional;
 * 2) tipărirea suportului de curs (manual şi CD cu resurse curriculare) pentru cadrele didactice din grupul ţintă;
 * 3) asigurarea calităţii programului de formare a cadrelor didactice din grupul ţintă;
 * 4) dezvoltarea oportunităţilor de carieră pentru cadrele didactice din grupul ţintă. Proiectul POSDRU 3/1.3/S/7 „Instruirea în societatea cunoaşterii” identifică obiectivele sale specifice ca fiind corespunzătoare celor ale Axei prioritare 1, Domeniului Major de Intervenţie 3 „Dezvoltarea resurselor umane din educaţie şi formare”:
 * îmbunătăţirea calificării cadrelor didactice, formatorilor şi a altor categorii de personal din educaţie şi formare profesională, inclusiv dezvoltarea de oportunităţi de carieră;
 * îmbunătăţirea sistemului de formare iniţială şi continuă a personalului didactic, inclusiv asigurarea calităţii.

Impactul cursului “Instruirea în societatea cunoaşterii” în şcoli
Pentru a reuşi în contextul dinamic al societăţii contempoane, elevii trebuie să-şi dezvolte o serie de competenţe cheie. Experienţele de învăţare formală au un rol hotărâtor în acest sens. Colaborarea, lucrul în echipă, ca premisă a participării şi funcţionării în grupuri sociale eterogene, reprezintă una dintre competenţele „pentru viaţă”. Lucrând în echipă, elevul îşi asumă o varietate de roluri, contribuie la activitatea grupului, realizează un echilibru între nevoile personale şi nevoile grupului. Munca împreună este pentru fiecare elev o sursă de învăţare. Conform observaţiilor cadrelor didactice beneficiare ale programului de formare continuă Instruirea în societatea cunoaşterii până în prezent, utilizarea tehnologiei creează oportunitatea implicării elevilor în activităţi colaborative. În urma participării la programul de formare continua Instruirea în societatea cunoaşterii, profesorii îşi vor modifica practicile educaţionale. În sala de clasă, tehnologia nu va mai fi utilizată numai în lecţiile în care elevii îşi prezintă produsele activităţii, realizate în format electronic. Pentru elevi, lecţiile în care lucrează la computer sunt mai atractive şi permit o mai bună înţelegere a conţinutului. În ceea ce priveşte particularităţile individuale ale elevilor, lecţiile în care se foloseşte tehnologia răspund diferitelor stiluri de învăţare ale acestora, permiţând autoreglarea şi învăţarea autonomă. Folosind noile tehnologii, cadrul didactic îşi poate exercita rolul de facilitator al învăţării, câştigând timp pentru alte activităţi importante: pregătire, proiectare şi reflecţie analitică, autoevaluare, perfecţionare în domeniu, schimb de idei, abordări interdisciplinare etc. Variatele roluri ale profesorului în noua paradigmă a educaţiei vor putea modela calitatea elevului în procesul învăţării, înscris pe drumul către învăţarea activă, autentică. Un astfel de curs poate genera noi iniţiative, noi proiecte de colaborare între şcoli, întemeiate pe un limbaj comun, motivaţii şi interese profesionale împărtăşite.

Structura cursului
Structura cursului de formare cuprinde 89 de ore repartizate după cum urmează:
 * 48 de ore „faţă în faţă” o fiecare dintre cele 8 module are alocat un număr de 6 ore „faţă în faţă”; orele „faţă în faţă” se desfăşoară în prezenţa formatorului;
 * 16 ore de activităţi practice o fiecare modul are alocat un număr de 2 ore de activităţi practice; orele de activităţi practice se desfăşoară sub formă de tutoriat, comunicarea cu formatorul fiind la distanţă (prin e-mail, forum, etc).
 * 21 ore de aplicaţii individuale (la distanţă) desfăşurate de fiecare profesor în sala de clasă; pentru grupul ţintă al proiectului au fost identificaţi aproximativ 2.068.066 elevi ca beneficiari indirecţi ai programului de formare continuă; orele de aplicaţii individuale se vor desfăşura în unităţile şcolare, în cadrul orelor din norma didactică a cadrului didactic participant o cadrele didactice participante sunt îndrumate de formator, comunicarea realizându-se la distanţă (prin e-mail, forum, etc).
 * 4 ore de evaluare finală sub stricta monitorizare a reprezentaţilor CNFP, conform metodologiei CNFP nr. 4611 din 2005.


 * Numar credite: 25. **